Sonia Megias

Sonia Megías López, eremu artistikoan Sonia Megías izenez ezaguna (Almansa, Albacete, 1982ko ekainaren 20a) albacetear musikagile, diziplina anitzeko artista, abesbatzen zuzendaria, hainbat musika-tresnaren interpretea eta hezitzailea da. 2010etik 2012ra, Estatu Batuetako Estatu Departamentuko Fulbright programak ikerketa-beka bat eman zion New Yorkerako, eta bertan Musikaren Teoria eta Konposizioari buruzko masterra egin zuen.

 Biografia 
Megías bost urte zituela hasi zen musikan pianoa ikasten bere amak, Isabel López Megíasek, kudeatzen zuen Lissen Akademian. Pianoa eta Biola ikasten jarraitu zuen Almansako “Jerónimo Meseguer” eta Musika Konposizioa Murtziako Manuel Massotti Littel Musika Eskolan, non 2006an graduatu zen. Konposizioa, Psikoakustikoa, Estetika, Zuzendaritza Korala eta Harmonia Modernoaren ikasketekin jarraitu zuen, Espainian eta Espainiatik kanpo. Diziplina anitzeko prestakuntza osatzeko, eman zizkioten beka artistikoei esker Italia eta Estatu Batuetako honako hauetan aritu zen: “Giuseppe Tartini” kontserbatorioa (Trieste, 2003), Villa Mécin (Erroma, 2005), “Basically Modern Arts Sanctuary (BMAS)” (New York, 2008), “I-Park” (Connecticut, 2008), edo Musika Teoria eta Konposizioko Masterra, New York Unibertsitateko Steindhart Fakultatean eginak, Fulbright eta NYU Steinnew bekekin (2010-2012).

 Lan ibilbidea 
2001etik konposizioa lantzen jardun du erakunde eta abesbatza eszenikoentzat. Konposizio eta musika-zuzendaritzako proiektuak egin ditu hainbat erakunderentzat, Docenotas aldizkarirako (2006), National Jazz Orchestra (ONJAZZ, 2006-2007), Royal Higher School of Dramatic Art (RESAD, 2007),  Musika Garaikideko Hedapenerako Zentroa (CDMC, 2009), Musika Hedapenerako Zentro Nazionala (CNDM) (2011n eta 2015ean), L'Aquilako Udala (Italia, 2012an), edo Ear to Mind elkartea Symphony Spacerekin batera (New York, 2012an), Madrilgo Errege Antzokian (2017).

Bunita Marcus (New York) eta Sofía Martínez (Gasteiz) musikagileekin eta beste profesional batzuekin lankidetzan aritu da, hala nola Ernesto Caballero de las Heras eta Vanessa Montfort dramagileekin.

Altean (Alacant) bizi da, eta hantxe egiten ditu bizi-ikerketak, hala nola, saioak objektu-partiturak (partitura arraroak edo notazio hedatuak), Náhuatl kultura, Thyssen-Bornemisza Museoko konpositore egoiliar gisa lan berriak egin ditu, Madrilgo Koru Federazioarentzat (FECORMAD), Coro Delantal ahots-talde esperimentalarentzat, edo hainbat talderentzat moldatutako konpositore lanak. 2010ean, diziplina anitzeko Eva Guillamon artistarekin batera, Dúa de Pel musika-bikotea osatu zuen.

2012tik aurrera, erakusketa kolektiboetan eta banakakoetan parte hartzen du, musikari buruzko ikerketa sentsorialen diziplina anitzeko proposamenekin. Megíasen xede diren partiturak Valladoliden, Madrilen, Urueñan eta El Salvadorren (San Salvador) erakutsi dira. Mujeres en la Música elkarteko kidea da.

 Irakasle 
1998. urteaz geroztik, harmonia praktikoari, inprobisazioari, partituren analisiari, instrumentazioari, musika garaikideari, irudirako musikari edo musika-notazio hedatuari buruzko ikastaroak eta tailerrak ematen ditu hainbat zentrotan. 2007an, Gaitasun Pedagogikoaren Ziurtagiria (CAP) lortu zuen Madrilgo Unibertsitate Konplutentsean. Azpimarratzekoak dira irakasle gisa eman dituen ikastaroak, hala nola, Ciezan (Murtzia, 2007-2008), Almansan (Albacete, 2008), Gaztela-Mantxako Unibertsitatean (2008), Madrileko “Estudio 3” arte eszenikoen eskolan (2008) edo Kanaria Handiko Las Palmasko Musika Kontserbatorio Nagusian (2009).

 Ikertzaile 
Megíasek erritu soziokulturalen inguruko hainbat adierazpen-mota ikertzen ditu bere musika-eskrmentutik, Esther Ferrerren diziplina arteko artista espainiarraren eragina duten proposamen performatiboekin, hala nola Mono+Graphics-ek aurkezten dituen bideo-artelanak. Megíasen prozesio harmonikoek musika ibilbide prozesionaletan sartzen dute, musikak gidatutako deriba gisa hiri-espazioak esploratzen dituzten ibilbideetan.

Megíasen gizarte-konpromisoak musikaren bidez mundu osoko tresna tradizionalak aztertzera eraman du, El Salvadorrekin eta Náhuatl kulturarekin dituen lotura iraunkorren bidez. El Salvadorreko náhuatl hizkuntza musikaren bidez biziberritzeko proiektua Cooperación Españolaren laguntzarekin egin zen San Salvadorren, eta Ne nawat shuchikisa ( Náhuat loratu da) dokumentalean jaso zen, baita Tajtakwikalis ipal nutalyu (Nire herriko kantak) argitalpenean ere. Náhuatl hizkuntzan 150 kanta baino gehiago batu ditu 2012tik.

Etnia anitzeko musika-objektuekin egindako ikerketen ondorioz, objektu-partiturak edo partitura arraroak objektu artistikoak dira, eta, horien bidez, Megíasek balioa eman gura dio arrotzari, inguratzen gaituen mundua osatzen duen aniztasunari.   

 Interprete 
1995. urteaz geroztik, instrumentu jotzaile, gitarra-jotzaile, piano-jotzaile, konpositore edo abeslari gisa parte hartzen du Megíasek, musika-talde eta -estilo desberdinetan, musika etnikoan, jazzean, klasikoan zein garaikidean, eta kontzertuetan parte hartzen du musika-tresnekin, ahotsarekin, edo zuzendari gisa. Madrilen egindako Duintasunaren aldeko Ibilaldien amaieran, 2014ko martxoaren 22an, Megíasek zuzendu zuen ‘Duintasunaren Orkestra eta Korua’ Madrilgo Kolon plazan.

Zuzeneko emanaldien errepertorioa polifazetikoa da, orkestrak edo abesbatzak zuzentzen ditu (Voces Bravas abesbatza, Delantal abesbatza; interpretea edo instrumentista da, bai taldeetan, bai bakarka, bai jarduera performatiboetan.

 Musikagile 
Konpositore gisa, munduan zehar estreinatutako lanen egilea da, I Festival des Jeunes Musiciens Européens (Bordele, 2004), Smithsonian National Contemporary Art Museum kontzertua (Washington, 2005), Emakumeak Musikan Jaialdian (Getxo, 2005). 2007), Almansako Guduaren III. Mendeurrena (Almansa, 2007), CDMCko kontzertu-zikloa, Museo Nacional Centro de Arte Reina Sofía MNCARSeko 400 Auditorioan (Madril, 2008), Fundación Autor delakoaren Fémina Clásica Jaialdia 2008 Conde Duque Auditorioan (Madril, 2008), baita Thyssen-Bornemiszarako garatutako proiektu esperimentalak ere.

Bere lanetan, aniztasun funtzionala duten pertsonak sartzeko arteak duen garrantzia baloratzen du, Centro Dramático Nazionaleko Una Mirada Diferente jaialdirako egindako proposamenak erakusten duen bezala, Cáscaras vacías lanaren konposizio musikalean.

 Aintzatespenak 

 2010-2012: Fulbright programaren beka.
 2014: Almansako pertsona ospetsuei buruzko Almanseños liburuko parte da.
 2015: Megíasen konposizio-lanari buruzko saio monografikoa, Miguel Ál-Fernándezen eskutik, Radio Clásicoko (Radio Nacional de España) Espacio ‘Ars Sonido’ saioan.
 Hautatutako lanak 

 Interprete 

 2018 Kontzertua Dúa de Pelekin, lehen diskoaren aurkezpena Madrileko Errege Antzokian.
 2019 Tokioko Dúa de Pelekin kontzertua. Kontzertu bira Asian.
 2019 Madrilgo Udaleko Aste Santurako Feminae in ecclesia «auto sakramentala» kontzertua.
 2019-2020 Perpetuum Mobile Madrilgo Thyssen-Bornemisza Museorako.

 Musikagile eta zuzendari 

 2011n Delantal abesbatza izeneko talde esperimentala sortu zuen, eta, harekin, musika-adierazpen performatiboko forma berriak ikertzen jarraitu zuen zuzendari gisa.
 2015etik berak sortu zuen Ameriketako Estatu Batuetako Enbaxadaren Nazioarteko Institutuko Fulbright abesbatza zuzentzen du Madrilen.
 2017an Ne nawat shuchikisa, musikaren bidez Náhuatl kultura berreskuratzeko Megíasen proiektu bati buruzkoa, Espainiako Lankidetzak (AECID) sortua.
 2017an Somos naturaleza kantata da Madrilgo Errege Antzokikorako.
 2019-2020: Perpetuum Mobile musika-jarduera performatiboa Madrilgo Thyssen-Bornemisza Museorako.

 Ikertzaile 

 Prozesio harmonikoak 
Prozesio harmoniatsuak hiri-espazio publikoetan zehar ibiltzen dira prozesio-erritoen ondorioz. 2012tik 2019ra, XVI. prozesio harmoniatsuak egin ditu Madrilgo espazio ezberdinetan zehar  (Conde Duque auzoa, Puerta del Angel auzoa, El Retiro parkea, Fuencarral auzoa, Centro auzoa, Pradillo aretoa), Pinilla del Olmo (Soria), San Salvador (El Salvador), Mira (Cuenca), Valentzia, Buitrago del Lozoya (Madril), Braojos de la Sierra (Madril), Almansa (Albacete), Santa Tecla (El Salvador) ), Nueva York (Manhattan, New Yorkeko Unibertsitatea, Espainiako Zentroa).

 Mono+Graphics 
Mono+Graphics proposamen esperimentalak dira, eta Megíasek kontzertua, erakusketa, jarduera performatiboa eta tailerra bateratzen ditu. 2003tik 2019ra bitartean zortzi Mono+Graphics egin zituenNew Yorken (SoHo Gallery for Digital Art, Fundación ‘Contemporánea Intermedia’, Cervantes Institutua), Madrilen (CCCD, SGAE,  ‘Entredós’ Fundazioa, ‘Espacio Ronda’ aretoa) eta Almansan (Unibertsitate Popularra). Madrileko Udalak antolatua 2019an, VIII. Mono+Graphic Conde Duque kultur etxean. 

 Partitura arraroak (ikus Galeria) 
Megíasek bere musika-ingurunearekin esperimentatzen du eta partiturak objektu artistiko egiten ditu, Partitura objektua edo Partitura arraroak, gaitasun sentsorial desberdinekin, Megíasek musika konposatzeko erabiltzen duen metodologia sortzailea adierazten duten objektuak dira.

 Galeria 

 Bibliografia 

 2017 Compositoras españolas: repertorio musical para flauta travesera desde 1915 hasta la actualidad. Espainiako konpositoreak: 1915etik gaur egun arte zeharkako txirularako errepertorio musikala. María del Carmen García Godoy. Doktore-tesia. ISBN ά9159-132-0
 2020 La Música Durmiente. Quince grandes compositoras. Patricia García Sánchez.

 Erreferentziak 

 Kanpo estekak 

 Sonia Megíasen web orri ofiziala
 Perpetuum mobile, musika-ibilbideak, Thyssen-Bornemisza Museo Nazionala, Megías, piezen egilea eta kontzertuen zuzendaritzaren arduraduna.

Kategoria:Albacetearrak
Kategoria:Emakume musikagileak
Kategoria:Espainiako musikagileak
Kategoria:Emakume artistak
Kategoria:Espainiako artistak
Kategoria:Espainiako orkestra-zuzendariak
Kategoria:Espainiako musikariak instrumentuaren arabera
Kategoria:Emakume ikertzaileak
Kategoria:Espainiako ikertzaileak
Kategoria:Emakume hezitzaileak